آسٹریلو پیتھیکس افارینسز

آسٹریلو پیتھیکس افارینسز ایتھوپیا کے علاقے آفار (Afar) میں دریافت ہونے والی ایک قدیم نوع ہے جسے پیار سے لوسی (Lucy) کہتے ہیں۔ محققین نے اس نوع کو لوسی کا نام اپنے پسندیدہ گانے (Lucy in the sky with diamonds) پر دیا۔لوسی کی فوسلز ہڈیاں لگ بھگ بتیس لاکھ سال قدیم ہیں۔ دریافت کے وقت تک یہ کسی بھی فوسلز پر مشتمل سب سے تفصیلی ڈھانچہ تھا جو جسم کے تقریباً چالیس فیصد حصے پر مشتمل تھا۔ اس کا منہ (چہرہ) apes کی طرح جبکہ دھڑ انسانوں جیسا تھا۔ تفصیلی ڈھانچے کی بدولت لوسی کے دو پاؤں پر چلنے کی تصدیق بھی ممکن ہو سکی۔یہ انسانی اجداد میں سب سے قدیم ترین نوع تھی۔ لوسی کو apes سے Homo habilis کے درمیان ارتقا کی ایک گمشدہ کڑی یا missing link سمجھا جاتا ہے۔ مسنگ لنک کے ایک طرف Sahelanthropus اور Orrorin جیسی انواع ہیں جو apes سے مشابہہ تھے اور چالیس لاکھ سے ساٹھ لاکھ سال قدیم ہیں، جبکہ دوسری جانب Homo habilis تھی جس کی مشابہت جدید انسانوں سے زیادہ تھی اور 28 لاکھ سال سے 14 لاکھ سال قدیم ہے۔ 32 لاکھ سال قدیم لوسی ان قطبین کے درمیان وہ transition نوع ہے جس میں apes اور انسان دونوں کی مشابہت موجود ہے۔اس ڈھانچے پیلوس (pelvic bone)، ران کی ہڈی (femur) کے زاویے، گھٹنے کے جوڑ (knee joint) اور ریڑھ کی ہڈی (vertebral colum) سے معلوم ہوتا ہے کہ یہ دو پاؤں پر چلنے والے جاندار کا ڈھانچہ ہے۔لوسی کی ہڈیاں کئی جگہوں سے ٹوٹی ہوئی ہیں، جس سے اندازہ ہوتا ہے کہ اس کی موت اونچائی سے گرنے کی وجہ سے ہوئی تھی۔ اندازہ ہے کہ یہ کسی شکاری جانور سے بچنے کی کوشش میں ہوا۔ اس سے یہ بھی اندازہ ہوتا ہے ارتقا کے دوران اس نوع کی درختوں پر چڑھنے کی صلاحیت کمزور پڑ گئی تھی۔

 حوالہ جات 

 بیرونی روابط 

 Human Timeline (Interactive) – سمتھسونین انسٹی ٹیوشن

زمرہ:قبل از تاریخ ایتھوپیا
زمرہ:قبل از تاریخ کینیا